
REFERAT
privind inchirierea terenurilor aflate in folosinta persoanelor juridice

Persoanele juridice care au in folosinta terenuri proprietatea Statului Roman au achitat pana la finele anului 2003, pe baza declaratiilor pe proprie raspundere o taxa de folosinta teren conform L69/1993 si O.G.36/2002. In conformitate cu prevederile L571/2003 privind Codul Fiscal, incepand cu data de 01.01.2004, taxa de folosinta care a constituit venit la bugetul local nu a mai fost perceputa de la aproximativ 500 persoane juridice.

Tinand cont de faptul ca, persoanele juridice si-au declarat terenurile in folosinta pana la data de 31.01.2004 si ca veniturile bugetului local au fost diminuate, prin H.C.L.M.T. nr.14/20.07.2004 s-a stabilit inchirierea acestor terenuri pe un an de zile prin intocmirea unei Fise de Calcul. De asemenea, prin H.C.L.M.T. nr.259/28.06.2005 s-a aprobat prelungirea pe o perioada de inca un an de zile a inchirierii acestor terenuri, inchiriere aprobata initial prin H.C.L.M.T. nr.14/20.07.2004. Fisele de calcul au fost intocmite astfel :

· an 2004 – perioada 01.01.2004-19.07.2004, in baza Deciziei Curtii de Conturi emisa in anul 2005;

-
an 2004 – perioada 20.07.2004-31.12.2004 ;

-
an 2005 – perioada 01.01.2005-20.07.2005 si 21.07.2005-31.12.2005 ;

· an 2006 – perioada 01.01.2006-20.07.2006.

In baza declaratiilor si a evidentelor primite de la Directia Economica au fost intocmite initial aproximativ 455 fise de calcul , iar pana in prezent, ca urmare a clarificarii partiale a situatiei juridice a terenurilor,  au ramas cca 415 fise de calcul, stabilindu-se urmatoarele debite :

-
pentru anul 2004 ( 01.01.2004-19.07.2004) suma de 135.358,58 lei ;
· pentru anul 2004 ( 20.07.2004-31.12.2004)  suma de 150.135,10 lei ;
· pentru anul 2005 ( 01.01.2005-20.07.2005) suma de 148.549,42 lei ;

· pentru anul 2005 ( 21.07.2005-31.12.2005) suma de 119.171,61 lei ;

· pentru anul 2006 ( 01.01.2006-20.07.2006) suma de 131.127,04 lei.

Precizam ca, de la emiterea H.C.L.M.T. nr.14/20.07.2004 si H.C.L.M.T. nr.259/28.06.2005, ne-am confruntat cu nenumarate probleme legate de situatia juridica a terenurilor ( lipsa titlurilor cu care sunt detinute, respectiv extrase de carte funciara) , cu probleme privind transferul proprietatilor , precum si cu faptul ca noii proprietari nu si-au declarat tranzactiile. 

Ca urmare, va rugam a analiza situatia si a stabili modalitatea de inchiriere sau concesionare a acestor terenuri pe baza de contract, astfel incat sa putem urmari si incasa in conditii bine stabilite venituirle la bugetul local.
Avand in vedere cele expuse anterior,
PROPUNEM :

1. Aprobarea inchirierii terenurilor aflate in folosinta persoanelor juridice pe perioada 21.07.2006-31.12.2007, inchiriere stabilita prin H.C.L.M.T. nr.14/20.07.2004 si prelungita prin H.C.L.M.T. nr.259/28.06.2005, conform ANEXEI. 
Terenurile vor fi inchiriate intocmindu-se o fisa de calcul, tariful fiind cel stabilit prin HG nr.797/14.07.2005 actualizata, privind categoria de impozit pe terenurile cu constructii, amplasate in intravilan.

2. Tarifele practicate se indexeaza anual cu rata inflatiei comunicata de catre Directia Generala de Statistica.

